cyanic-selkie/wikianc huggingface dataset:
Հայաստանի աշխարհագրություն
Հայաստանի կլիման
Հայաստանն ընկած է մերձարևադարձային գոտու հյուսիսային մասում։ Այստեղ արևը կեսօրին հորիզոնի նկատմամբ ունի համեմատաբար բարձր դիրք։ Այդ պատճառով տարվա ընթացքում ճառագայթային էներգիան (ռադիացիան) բավականին մեծ է։ Մեծ է նաև արևափայլի տևողությունը, որը Արարատյան դաշտում և Սևանի ավազանում տարեկան հասնում է 2700 ժամի (այսինքն՝ մի փոքր միայն պակաս Եգիպտոսում գտնվող Ալեքսանդրիայից)։
Շնորհիվ բարձրության մեծ տարբերությունների և լեռնային ռելիեֆի բազմազանության, Հայաստանում առկա են կլիմայական համարյա այն բոլոր տիպերը, որոնք հատուկ են նախկին ԽՍՀՄ-ի ամբողջ տարածքին, սկսած ցուրտ լեռնայինից մինչև չոր մերձարևադարձայինը։
Հայաստանը գտնվում է ծովերից ու օվկիանոսներից բավական հեռու, ուստի և փոքր է նրանց բարերար ազդեցությունը։ Սակայն նա գտնվում է աշխարհագրական այն լայնությունների տակ, որտեղ տիրապետում են արևմտյան օդային զանգվածները։ Դրանք անցնելով Ատլանտյան օվկիանոսով և Միջերկրական ծովով, իրենց հետ բերում են մեծ քանակությամբ խոնավություն։ Բայց մինչև Հայաստան ներթափանցելը, այդ խոնավության մի մասը թափվում է հանդիպակաց լեռներին, գերազանցապես արևմտյան լանջերին, և մեծ մասամբ բեռնաթափված մուտք գործում Հայաստան։ Այդ պատճառով տարեկան տեղումների քանակը Հայաստանում ընդհանրապես քիչ է։
Հայաստանի կլիմայի վրա մասամբ դրական ազդեցություն են թողնում նաև Սև և Կասպից ծովերը, հյուսիսային շրջանները հիմնականում գտնվում են Սև ծովի, իսկ հյուսիսարևելյան և հարավարևելյան շրջանները՝ Կասպից ծովի ազդեցության ներքո։ Բայց այդ ազդեցությունը ևս երկրի ներքին ընդարձակ գոգավորություններում մեծ չէ, քանի որ նրանք սահմանափակված են բարձր լեռներով, որոնք խանգարում են խոնավ օդային զանգվածների ներթափանցմանը։
Հանրապետության կլիմայի վրա որոշ ազդեցություն է թողնում նաև Իրանական սարահարթը։ Այստեղից Հայաստան ներթափանցող չոր օդային զանգվածների ազդեցությամբ մեծանում է Մեղրու գոգահովտի, ինչպես նաև Արարատյան դաշտի կլիմայի ցամաքայնությունը։
Մեծ Կովկասյան լեռնաշղթան Անդրկովկասը, այդ թվում և Հայաստանի Հանրապետությունը, պաշտպանում է հյուսիսային ցուրտ քամիների ներխուժումից։ Բայց երբեմն բևեռային սառն օդային զանգվածները արևելքից ու արևմուտքից շրջանցելով Մեծ Կովկասի լեռները կամ անցնելով լեռնանցքներով, ներթափանցում են Անդրկովկաս, հասնում մինչև Հայաստանի տարածք և ձմռանը ցրտեցնում, իսկ ամռանը զովացնում եղանակը։
Հանրապետությունում ամենատաք վայրերը Արաքսի, Դեբեդի և Աղստևի ցածրադիր հովիտներն են։ Տաք է համեմատաբար նաև Արարատյան դաշտը։ Սակայն ձմեռն այստեղ բավականին ցուրտ է, իսկ ամառը՝ շատ շոգ։ Այդ իսկ պատճառով հանրապետությունում ամենատաք և ամենացուրտ ամիսների միջին ջերմաստիճանների ամենամեծ տատանումները լինում են Արարատյան դաշտում։ Այստեղ նկատվել է օդի ամենաբարձր ջերմաստիճանը (42 աստիճան)։
Ամենացածր տարեկան միջին ջերմաստիճանները նկատվում են Ախուրյան գետի վերին հոսանքում։ Շուրաբադում (Ամասիայի շրջան), օրինակ, դիտվել է հանրապետության ամենացածր ջերմաստիճանը (-46)։
Հայաստանում մակերևույթի հետ կապված առանձին վայրերում երբեմն ձմռանը լեռներից սառը օդը իջնում է բարձրություններով շրջապատված գոգավորությունները, որի հետևանքով ցածրադիր մասում հաճախ օդի ջերմաստիճանը լինում է ավելի ցածր, քան լեռնալանջերում։ Այս երևույթը կոչվում է ջերմաստիճանի ինվերսիա։ Ինվերսիան մեզ մոտ շատ լավ նկատվում է Շիրակի դաշտում։
Հայաստանում տեղումների մեծագույն մասը բաժին է ընկնում գարնան ամիսներին, մասամբ նաև աշնանը։ Արաքսի ավազանի ցածրադիր հովիտներում ամենից քիչ տեղումներ լինում են ամռան ամիսներին։ Հյուսիսային շրջաններում տեղումները մեծ մասամբ թափվում են ամռանը։ Դա բացատրվում է Սև ծովի գոլորշիներով, որոնք այստեղ են թափանցում գերազանցապես տարվա տաք ամիսներին։
Գարնանային, մասամբ նաև ամառային անձրևները հաճախ կրում են տեղատարափ բնույթ, որի հետևանքով, ինչպես նաև ձնհալի պատճառով, երբեմն տեղի են ունենում գետերի մակարդակի արտասովոր բարձրացումներ և ուժեղ հեղեղումներ։
Ձմռանը տեղումները թափվում են հիմնականում ձյան ձևով։ Ցածրադիր շրջաններում, Արարատյան դաշտում, Մեղրիում և Դեբեդի ստորին ավազանում ձյան ծածկույթ կամ համարյա չի առաջանում, կամ շատ կարճ է տևում, սակայն լեռներում այն պահպանվում է մինչև ամռան երկրորդ կեսը, իսկ Արագածի և մասամբ Կապուտջուղի գագաթներին՝ երբեմն նույնիսկ ամբողջ տարին։ Ձնածածկույթի ամենամեծ հաստությունը լինում է հանրապետության հյուսիսային շրջաններում (երբեմն հասնում է 1-1,5 մետրի)։
*
Ղազանչիի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Ղազանչի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 6 հուշարձան (12 միավոր)։
Ծանոթագրություններ
Կատեգորիա:Շիրակի մարզի հուշարձանների ցանկեր
Բարբարա Բեյն
Բարբարա Բեյն (Barbara Bain,, իրական անուն՝ Միլիսենթ Ֆոգել, (Millicent Fogel)), ամերիկացի դերասանուհի, «Էմմի» մրցանակի եռակի դափնեկիր՝ «Դրամատիկ հեռուստասերիալում կանացի լավագույն դեր» անվանակարգում։
Կենսագրություն և գործունեություն
Բարբարա Բեյնը ծնվել է Չիկագոյում ։ Սոցիոլոգիայի բնագավառում բարձրագույն կրթությունը ստացել է Ուրբանա Շամպեյնում գտնվող Իլինոյսի համալսարանում։ Ուսումն ավարտելուց հետո ապագա դերասանուհին տեղափոխվել է Նյու Յորք, որտեղ պարի դասերի է հաճախել հայտնի Մարթա Գրեմի մոտ։ Հետագայում Բեյնը գումար է վաստակել պարուհի և մոդել աշխատելով։ Նրա դերասանական կարիերան մեկնարկել է հանրահայտ Լի Ստրասբերգի դերասանական ստուդիայում մարզումներից հետո։
Նա առավել հայտնի է Սինամոն Քարթերի դերով՝ «Առաքելությունն անիրագործելի է» դասական հեռուստասերիալում, որում նա նկարահանվել է 1966-1969 թվականներին։
1968 թվականին այդ դերը դերասանուհուն բերել է «Ոսկե գլոբուս» մրցանակ և երեք «Էմմի» մրցանակ՝ 1967, 1968 և 1969 թվականներին ։
Դրանից հետո նա նկարահանվել է մի շարք ֆիլմերում և սերիալներում։
Վերջին տարիներին նա հիմնականում էկրաններին հայտնվել է որպես հրավիրված աստղ հայտնի սերիալների դրվագներում, ինչպիսիք են «C. S. I.: հանցագործության վայր» և ուրիշներ։
1957-1993 թվականներին Բարբարա Բեյնն ամուսնացած է եղել դերասան Մարտին Լանդաուի հետ։ Ամուսնության արդյունքում ունեցել է երկու դուստր՝ Սյուզան Լանդաու Ֆինչը, որը դարձել է քասթինգի պրոդյուսեր և տնօրեն, և Ջուլիետ Ռոուզ Լանդաուն, որը, ինչպես և ծնողները, դերասանուհի է դարձել։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասանուհիներ Կատեգորիա:«Էմմի» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:Դերասանուհիներ այբբենական կարգով Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:Թատրոնի դերասանուհիներ
Տախտիսձիրի
Տախտիսձիրի (ტახტისძირი), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 710 մետր բարձրության վրա։ Շրջկենտրոն Քարելից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 458 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Գրանիտ
Գրանիտ ( — հատիկ), հրաբխային ապար, որն ամենատարածվածն է մայրցամաքային երկրակեղևում։ Այն բյուրեղյա մեծ, միջին և փոքր հատիկներով զանգվածային հրաբխային ապար է։
Գրանիտն ունի բարդ բաղադրություն։ Հիմնականում կազմված է դաշտային սպաթից, փայլարից և կվարցից։ Կախված այս հանքանյութերի հարաբերակցությունից՝ գրանիտն ընդունում է զանազան գույներ։ Առավել տարածված են մոխրագույն և սև գրանիտները, բայց պատահում են նաև վարդակարմիր, սպիտակ, դեղին և կանաչ երանգներ։
Գրանիտը վաղուց օգտագործվում է որպես շինարարական քար շնորհիվ իր միատարր կազմի, հաճելի գունավորման, մեծ ամրության և արդյունահանման ու մշակման բավական պարզ եղանակի։ Արդյունահանվող գրանիտի մոտ կեսն իր կիրառությունն է գտնում որպես բլոկ, սալիկ կամ «սլեբ», որպես զանազան ապրանքներ՝ հուշարձաններ և ճարտարապետական փոքր ֆորմաներ, իսկ մյուս կեսն օգտագործվում է կտրտված, մանրացված վիճակում։ Գրանիտը հեշտությամբ հղկվում և փայլեցվում է, սակայն գրանիտի հիմնական առավելությունն արտաքին ազդեցությունների հանդեպ կայունությունն է։ Այն դիմանում է մինչև 800°С ջերմաստիճանի։ Բնական հանքանյութերի մեջ այն երրորդ տեղն է զբաղեցնում իր ամրությամբ բյուրեղներից և կվարցիտներից հետո։ Բացի այդ, գրանիտն ունի ջրակլանման ցածր մակարդակ և բարձր դիմացկունություն ցրտի, թթուների և աղտոտվածության հանդեպ։ Դարեր ի վեր գրանիտն օգտագործվում է որպես շինարարական և երեսպատման նյութ։ Այն օպտիմալ է արտաքին երեսպատման և սալարկման, ճարտարապետական փոքր ֆորմաներ և քանդակներ ստեղծելու համար։ Գրանիտն օգտագործվում է նաև շենքերի ներքին հարդարման համար, հատկապես այնտեղ, որտեղ պետք է համատեղել էսթետիկան և ամրությունը։
Վասիլի Ժավորոնկով
Վասիլի Ժավորոնկով (Жаворонков Василий Антонович, ), խորհրդային գեղանկարիչ և Լենինգրադի նկարիչների միության անդամ ։
Գրանիտ
Կատեգորիա:Մագմատիկ ապարներ Կատեգորիա:Քանդակագործական նյութեր Կատեգորիա:Շինարարական նյութեր Կատեգորիա:Ֆինլանդիայի պետական խորհրդանիշեր Կատեգորիա:Արդյունաբերական միներալներ
Վասիլի Ժավորոնկով
Կենսագրություն
1955 թվականից մասնակցել է ցուցահանդեսների։ Նկարել է դիմանկարներ, թեմատիկ նկարներ և բնանկարներ։ Զբաղվել է մոնումենտալ գեղանկարչությամբ։ Նրա ստեղծագործություններից են «Հյուսիսային նավատորմի փոխծովակալ Վասիլի Պլատոնովի դիմանկարը» (1942 թվական), «Հանքախորշում» (1953 թվական), «Ձկնորսները. Ստրելնա», «Ձմեռ. Գատչինայի շրջակայքում», «Զելենոգորսկ. նկարիչներն Էտյուդների մոտ» (բոլորը` 1954 թվական), «Մայրիկի դիմանկարը», «Կեսօրը», «Դեզը» (բոլորը` 1956 թվական), «Անապա. Ավազաբլուրներում» (1958 թվական), «Վիբորգ. Առևտրական նավահանգիստը» (1961 թվական), «Լենինգրադ. Թատերական հրապարակը», «Ես Խորհրդային Միության քաղաքացի եմ» (երկուսն էլ` 1970 թվական), «Վիրաբույժ Ռ. Մելնիկովի դիմանկարը» (1972 թվական), «Կյանքի ճանապարհի կառուցումը», «Պրոֆեսոր Ռ. Մելնիկովը իր օգնականների հետ» (երկուսն էլ` 1975 թվական), «Կույբիշևի անվան հիվանդանոցի խմբային դիմանկարը» (1976 թվական), «Եվս մեկ կյանք փրկվեց» (1977 թվական), «Գիշերային վիրահատությունը» (1980 թվական), «Բժշկական ծառայության կապիտան Ա. Ժավորոնկովայի դիմանկարը» (1981 թվական) և այլն։
Մահացել է 2000 թվականի սեպտեմբերի 12-ին, Սանկտ Պետերբուրգում։
Վասիլի Ժավորոնկովի ստեղծագործությունները պահվում են Ռուսաստանի և այլ երկրների թանգարաններում և մասնավոր հավաքածուներում։
Նովոլակսկոե (գյուղ, Նովոլակսկի մունիցիպալ շրջան)
Նովոլակսկոե (Новолакское), գյուղ Ռուսաստանի Դաղստան հանրապետության Նովոլակսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Դաղստան հանրապետության Նովոլակսկի շրջանի բնակավայրեր
Հոտաղիջուր
Հոտաղիջուր, գետակ Հայաստանի Սյունիքի մարզում, Սիսիան գետի ձախակողմյան վտակ Սալվարդի օժանդակը։ Սկիզբ է առնում Սալվարդ լեռան հարավային լանջերից և Արևիս գյուղից 2 կմ արևմուտք միախառնվում մայր գետին։ Երկարությունը 6,5 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Սալվարդ գետի վտակներ
Սյուանչեն
Սյուանչեն , քաղաքային շրջան Չինաստանի Անհոյ պրովինցիայում։
Վարչական բաժանում
Վուհու քաղաքային շրջանը ներառում է 1 շրջան, 1 քաղաքային կոմսություն, 1 կոմսություն.
Կատեգորիա:Չինաստանի քաղաքային շրջաններ
Չիլիե
Չիլիե (Cigliè), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 186 մարդ (2008 թվականի տվյալներով)։ Բնակչության խտությունը՝ 37 մարդ/կմ²։ Տարածքը՝ 5 կմ²։ Փոստային ինդեքս՝ 12060։ Հեռախոսային կոդ՝ 0174։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
(7666) Կիյակի
(7666) Կիյակի (Keyaki), աստերոիդ աստերոիդների հիմնական գոտում։ Հայտնաբերվել է 1994 թվականի նոյեմբերի 4-ին Կ. Քրոսսի կողմից Սենդայիյում ։
Միջին հեռավորությունը Արեգակից կազմում է 2,7171 ա. մ., առավելագույնը մոտենում է 2,1362 ա. մ. հեռավորության վրա և հեռանում 3,298 ա. մ. ։ Արեգակի շուրջ մեկ ամբողջական պտույտ է կատարում 1635,9 երկրային օրվա ընթացքում, իր ուղեծրով շարժվելով միջինում 0,220062 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,68° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Կ. Քրոսսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գերասիմ Գևորգյան
Գերասիմ Վաղարշակի Գևորգյան, հայ ճարտարագետ-էներգետիկ։ ՀԽՍՀ վաստակավոր ճարտարագետ (1972)։
Կենսագրություն
1955 թվականին ավարտել է Երևանի պոլիտեխնիկական ինստիտուտը։ 1955-1978 թվականներին աշխատել է Հայպետնախագիծ ինստիտուտում, 1978-1990 թվականներին՝ Երևաննախագիծ ինստիտուտում ։
Հետևյալ կառույցների հեղինակ կոնստրուկտորն է՝
Ծանոթագրություններ
Կատեգորիա:Հայ ճարտարագետներ Կատեգորիա:Հայ շինարարներ Կատեգորիա:1927 ծնունդներ Կատեգորիա:Օգոստոսի 25 ծնունդներ Կատեգորիա:Բյուրական գյուղում ծնվածներ Կատեգորիա:ՀԽՍՀ վաստակավոր ճարտարագետներ Կատեգորիա:ՀՊՃՀ շրջանավարտներ Կատեգորիա:Հայ էներգետիկներ
Յուպիտեր LXVI
Յուպիտեր LXVI, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից 2017 թվականին, սկզբում արբանյակը ստացել է S/2017 J 5 ժամանակավոր անվանումը ։
Յուպիտեր LXVI արբանյակը ունի մոտ 2 կմ տրամագիծ, և պտտվում է Յուպիտերի շուրջ միջինում 23 232 000 միլիոն կմ հեռավորության վրա, 719,5 օրվա ընթացքում ։ Արբանյակի ուղեծրի թեքումը կազմում է 164,3° խավարածրի հարթության նկատմամբ, իսկ էքսցենտրիսիտետը 0,284 է ։
Յուպիտեր LXVI արբանյակը պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Սպիտակ-կապույտ-սպիտակ դրոշ
Սպիտակ-կապույտ-սպիտակ դրոշ (Бело-сине-белый флаг, БСБ) դրոշ, որը դարձավ 2022 թվականին Ռուսաստանում հակապատերազմական ցույցերի խորհրդանիշ ռուս-ուկրաինական պատերազմի ժամանակ (Ռուսաստանի ներխուժումն Ուկրաինա)։ Դրոշի մասին առաջին անգամ նշվել է Twitter- ում 2022 թվականի փետրվարի 28-ին, որից հետո այն լայն տարածում է գտել ռուսական ընդդիմադիր ուժերի շրջանում։ Ակտիվիստների կարծիքով՝ դրոշն առաջին հերթին խաղաղության և ազատության համար մարդկանց միավորելու խորհրդանիշն է։ Նշվել է նաև Մեծ Նովգորոդի դրոշի նախկին տարբերակի հետ կապված շարունակականությունը։ Նովգորոդի Հանրապետության կառավարման ամենակարևոր ինստիտուտներից մեկը «Նովգորոդի պալատն» էր, որը սահմանափակեց իշխանի լիազորությունները, ի տարբերություն Վլադիմիր-Սուզդալի իշխանությունների։
Պատմություն
Սպիտակ-կապույտ-սպիտակ դրոշն օգտագործելու առաջին հայտնի վայրը Նովգորոդի Հանրապետության վիրտուալ պետության («Նովգորոդի Հանրապետություն») կայքն էր, որը հայտնվել է 2006 թվականին վեբ արխիվում կայքի ամենավաղ էջերը թվագրվում են 2010 թ. ): Դրոշը հիմնված էր Մեծ Նովգորոդի այն ժամանակվա պաշտոնական դրոշի վրա ։ Կայքի ստեղծող, ամերիկացի ծրագրավորող Մարտին Պոստհումուսի խոսքերով, նախագիծը մտահղացվել է որպես այլընտրանքային պատմության օրինակ, որտեղ Նովգորոդի Հանրապետության զորքերը Շելոնի ճակատամարտում հաղթել են Մոսկվայի Իշխանության զորքերին
2013 թվականի նոյեմբերի 25-ին թվագրված գրառման մեջ LJ truvor-ի օգտատերը նշել է սպիտակ-կապույտ-սպիտակ Նովգորոդի դրոշը՝ «առանց Քեթրինի զինանշանի», որպես «հիանալի ընտրություն մեր ապագա հանրապետության համար»։ Նրա խոսքով, «Նովգորոդը, նույնիսկ ամբողջովին ավերված ու ոտնահարված, իրական Ռուսաստանի ուրվականն է։ Հորդան, որը յուրացրել է Ռուսաստանի պատմությունը, անգիտակցաբար զգում է Ռուսաստանի ապստամբության վտանգը Նովգորոդի գերեզմանից» ։ Այն առաջին անգամ առաջարկվել է որպես Ռուսաստանի այլընտրանքային դրոշ օգտագործելու համար «Live Journal» օգտատեր Անդրեյ Չուդինովը 2019 թվականի օգոստոսի 22-ին
Հակապատերազմական ցույցերի հետ կապված՝ այն առաջին անգամ նշվել է Twitter- ում 2022 թվականի փետրվարի 28-ին և լայն ընդունելություն է ստացել ընդդիմադիր ուժերի կողմից ։ Այն օգտագործվել է հակապատերազմական ցույցերի ժամանակ Թբիլիսիում, Վրաստան, ինչպես նաև Գերմանիայում Կիպրոսում և Եկատերինբուրգում, Ռուսաստանում ։
Ակտիվիստների կարծիքով՝ այն խորհրդանշում է պայքարը հանուն խաղաղության և մտքի ազատության ։ Կարմիրը, որն ասոցացվում է արյան և խորհրդային անցյալի հետ, փոխարինվել է խաղաղ սպիտակով։ Գույների համադրությունը հիշեցնում է նաև Մեծ Նովգորոդի հին դրոշը՝ որպես Նովգորոդի Հանրապետության ավանդույթների հիշատակ։
Ըստ որոշ ակտիվիստների՝ ռուսական դրոշի հիմնական տարբերությունը՝ կարմիր շերտի բացակայությունը, բողոքի խորհրդանիշ է, քանի որ այն մերժում է պատերազմի պաշտամունքը, ռազմական էքսպանսիան, ցույց է տալիս մի նոր էջ Ռուսաստանի պատմության մեջ, որտեղ տեղ չկա։ ինքնավարության, միլիտարիզմի, բռնության և արյան համար։ Ըստ նրանց՝ դրոշի տեսքը ոգեշնչված է Մեծ Նովգորոդի պետական շրջանի խորհրդանիշներով, որը, ըստ ակտիվիստների, եղել է Նովգորոդի Հանրապետության կենտրոնը և Ռուսաստանի պատմության մեջ իսկական ժողովրդավարության կոչման միակ հավակնորդն է։ BCHB դրոշի հետ նմանությունը կոչվում է հատուկ սիմվոլիզմ։ Գույներն իրենք, ըստ որոշ ակտիվիստների, բնութագրում են խաղաղությունը, մաքրությունը, խոհեմությունը (սպիտակ), ինչպես նաև ճշմարտությունն ու արդարությունը (կապույտ)։ Միջին կապույտ գծի գույնը մոտ է Ռուսաստանի դրոշին, որն օգտագործվել է 1991-1993 թվականներին։
Ընդդիմություն իշխանություններից
2022 թվականի մարտի 6-ին Մոսկվայի բնակչուհի Աննա Դուբկովային ոստիկանը բերման է ենթարկել «Գաղտնալսման» ծրագրի շրջանակներում՝ նրա մեքենայի վրա դրված սպիտակ-կապույտ-սպիտակ դրոշի պատճառով։ Արձանագրության մեջ նշվում է, որ դրոշը խորհրդանիշն է «... ընդդիմադիր ուժերի շրջանում տարածված հակապատերազմական ցույցերի»։ Դատարանը Աննա Դուբկովային դատապարտել է 15 օրվա ազատազրկման՝ Վարչական իրավախախտումների վերաբերյալ օրենսգրքի 19.3-րդ հոդվածով ։
Արտաքին հղումներ
Կատեգորիա:Ռուս-ուկրաինական պատերազմ Կատեգորիա:Ռուսաստանի դրոշներ Կատեգորիա:Բողոքի ակցիաներ Ռուսաստանում
Վերխնիե Պետրովցի
2001 թվականի տվյալներով Վերխնիե Պետրովցի գյուղում բնակվում էր 3 747 մարդ։
Walt Disney Records
Walt Disney Records , Դիսնեյ ընկերության ձայնագրման լեյբլ ։
Պատմություն
Walt Disney Records ստեղծվել է 1956 թվականին որպես Disneyland Records : Մինչ այդ, Դիսնեյի ձայնագրությունները կատարվել են մի շարք այլ լեյբլների համար, ինչպիսիք են RCA, Decca, Capitol և ABC-Paramount-ը ։ Ուոլթ Դիսնեյի եղբայրը՝ Ռոյ Օ. Դիսնեյը, առաջարկեց Walt Disney Productions-ը կազմակերպել իր սեփական լեյբլը ։ Ռոյը հանձնարարել է ընկերության նախկին աշխատակից Ջիմի Ջոնսոնին, որը ղեկավարում էր այս նոր բաժինը`Disneyland Records-ը ։ Ջիմի Ջոնսոնը հրավիրեց Թութտի Քամարթին, որը ղեկավարում է այս նոր ձեռնարկության ստեղծագործական մեկնարկը ։ Թութտիի աշխատանքը երաժշտական ​​արդյունաբերության մեջ հաջողության հանգեցրեց այնպիսի արվեստագետների, ինչպիսիք են Մարի Մարտինը, Լուի Արմսթրոնգը, Լուի Պրիմա, Ջերի Կոլոննան և Ֆիլ Հարրիսը ։
Անետիի համար հարմար նյութ փնտրելու համար Թուտին և նրա թիմը հայտնաբերել են Ռիչարդ Շերմանի և Ռոբերտ Բ. Շերմանի երգերը ռադիոյում իրենց երգերից մեկը լսելուց հետո ։ Երկրորդը ընդունվել է Բերբանկի Դիսնեյի ստուդիայում, որտեղ նրանք ի վերջո դարձել են Disney-ի առաջին երգահանները ։ Նրանք ոչ միայն Անետի համար շատ երգեր են գրել, այլև պատասխանատու էին 1960-ականների Disney երգերի մեծ մասի համար։ 1989 թվականին Դիսնեյլենդի լեյբլը վերանվանվեց Ուոլտ Դիսնեյի ռեկորդ ։
Այսօր Walt Disney Records-ի ընտրությունը տարբերվում է ալբոմներից և ձայնագրություններից ։ Walt Disney Records-ը երաժշտություն է արտադրում Walt Disney Pictures-ի համար, Disney-ի բնօրինակ ֆիլմերի համար, ինչպես նաև Disney-ի ներկայացումների համար ։
Ծանոթագրություններ
Կատեգորիա:Ընկերություններ այբբենական կարգով Կատեգորիա:1956 հիմնադրումներ Կատեգորիա:Ամերիկյան ընկերություններ
Քերի Գրանտ
Քերի Գրանտ, իսկական անուն ազգանունը՝ Արչիբալդ Ալեքսանդր Լիչ (Cary Grant, հունվարի 18, 1904, Բրիստոլ, Մեծ Բրիտանիա - նոյեմբերի 29, 1986, Դավենպորտ, Այովա, ԱՄՆ), ծնունդով անգլիացի, ամերիկացի դերասան։
Իր խաղացած ֆիլմերում կերտել է սրամիտ, ինքնատիրապետող և սառնարյուն հերոսների։ Հատկապես հանրահայտ է դարձել ռեժիսորներ Ֆրենկ Կապրայի և Ալֆրեդ Հիչքոքի ֆիլմերից։ Ամերիկայն կինոակադեմիան իր կողմից հրապարակված Ամերիկյան բոլոր ժամանակների ֆիլմերի 100 մեծագույն աստղերի ցանկում նրան ընդգրկել է պատվավոր 2-րդ տեղում։
Խաղացել է ընդհանուր առմամբ 70-ից ավելի ֆիլմերում։ Մոտ 16 կինոմրցանակ է ստացել, ներկայացվել Օսկարի (4 անգամ) և Ոսկե Գլոբուսի (2 անգամ)։ Ստացել է պատվավոր Օսկար։
Ծանոթագրություններ
Կատեգորիա:Անգլիացի դերասաններ Կատեգորիա:Անգլիացի կինոդերասաններ Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Կաթվածից մահացածներ Կատեգորիա:Ինքնակենսագիրներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կատակերգուներ Կատեգորիա:Օսկարակիրներ
Հրակաթ
Հրակաթը Հայկական տոմարի համաձայն, ցերեկվա 12 ժամերից ութերորդի անունն է։
Աղբյուր
Կատեգորիա:Հայկական տոմար
Զոյա Պետրոսյան
Զոյա Սահակի Պետրոսյան, հայ ջութակահար, մանկավարժ։ ՀԽՍՀ վաստակավոր արտիստ (1963)։
Կենսագրություն
Զոյա Պետրոսյանը ծնվել է Երևանում։ 1947 թվականին ավարտել է Երևանի պետական կոնսերվատորիան, 1953 թվականին՝ Մոսկվայի Պյոտր Չայկովսկու անվան պետական կոնսերվատորիան։ 1953-1993 թվականներին եղել է Հայֆիլհարմոնիայի մենակատար։ 1957-1962 թվականներին դասավանդել է Երևանի Ռոմանոս Մելիքյանի անվան երաժշտական ուսումնարանում, 1962 թվականից՝ Երևանի Կոմիտասի անվան պետական կոնսերվատորիայում, 1983 թվականից՝ պրոֆեսոր։ 2000 թվականից աշխատել է Էջմիածնի երաժշտական դպրոցում՝ որպես խորհրդատու, 2003 թվականից հանդես է եկել Երևանի երաժշտական ուսումնարանի պետական հանձնաժողովի կազմում։
Կատարել է հայ, ռուս, վրացի և այլ ազգերի կոմպոզիտորների ստեղծագործություններ, ձայնագրվել ռադիոյի և հեռուստատեսության բազմաթիվ հաղորդումներում, թողարկել ձայնասկավառակներ  ։
Արտաքին հղումներ
Կատեգորիա:Հայ ջութակահարներ Կատեգորիա:ՀԽՍՀ վաստակավոր արտիստներ Կատեգորիա:Հայ մանկավարժներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Մոսկվայի կոնսերվատորիայի շրջանավարտներ
Կրիոլիթ
Կրիոլիթ ( κρύος - ցուրտ + - քար), միներալ բնական ֆտորիդների խմբից։
Քիմիական կազմը՝ Na2NaAlF6։ Բյուրեղագիտական համակարգը մոնոկլինային է։ Խորանարդաձև բյուրեղները սակավ են։ Սովորաբար առաջացնում է անգույն, սպիտակ, գորշ բյուրեղային կուտակումներ։ Փայլը՝ ապակու։ Կարծրությունը՝ 2, 5-4, 0, խտությունը՝ 2960 - 2970 կգ/մ3։ Հանդիպում է պեգմատիտներում՝ տոպազի, ֆլյուորիտի հետ։ Լայնորեն կիրառվում է ալյումինի մետալուրգիայում, էմալի ստացման համար են։ Կրիոլիթ է անվանվել սառույցի հետ նմանության (փայլը և բեկման ցուցիչը) պատճառով։
Ծանոթագրություններ
Կատեգորիա:Միներալներ Կատեգորիա:Նատրիումի միներալներ Կատեգորիա:Ալյումինի միներալներ
Թթու դրած կաղամբ
Թթու դրած կաղամբ, կաղամբի կաթնաթթվային խմորումից ստացվող մթերք։ Եվրոպայի (այդ թվում՝ Ռուսաստանի) և Ասիայի (Կորեայի, Չինաստանի և այլն) բազմաթիվ երկրներում համարվում է ազգային ուտեստ։ Թթու դրած կաղամբը լայն կիրառում ունի աղցաններում և խավարտներում, օգտակար է առողջության համար, նպաստում է ստամոքսի միկրոֆլորային, հետևաբար՝ նաև ճիշտ մարսողությանը։
Պատրաստում
Ըստ պատրաստման եղանակի՝ թթու դրած կաղամբը բաժանում են հետևյալ տեսակների՝ կոտրատած, կտրտած, ամբողջական գլուխ կաղամբը՝ թե՛ կոտրատելով, թե՛ կտրատելով թթու դրած։ Յուրաքանչյուր տեսակի կաղամբը պատրաստում են հատուկ բաղադրատոմսովм :
Կաթնաթթվային բակտերիաները, որոնք գտնվում են թարմ կաղամբի մակերեսին, խմորումն առաջացնում են կաղամբի հյութի շաքարից և ստեղծում են կաթնաթթու, ինչն էլ նպաստում է բորբոսասնկերի զարգացմանը։
Երբեմն թթու դրած կաղամբ ստանում են՝ կաղամբի գլուխը կիսելով կամ քառորդների բաժանելով։
Բաղադրատոմսերի տեսակներ
Դասական բաղադրատոմս (10 լիտր տարողությամբ տարայի համար)՝ 9 կգ կաղամբ, 1 կգ գազար, 170-200 գրամ աղ։ Պատրաստի մթերքը վերջնարդյունքում պետք է կշռի 9 կգ։
Հայտնի է թթու դրած սպիտակ կաղամբը՝ ըստ սիբիրյան և ըստ հեռավորարևելյան բաղադրատոմսերի, որտեղ այս մթերքը համարվում է ձմռանը նախապատրաստվելու հիմնական մթերքը։ Ի տարբերություն այլ թթվեցումների՝ կաղամբի գույնը միշտ սպիտակ է՝ շատ թույլի գազարագույն նրբերանգով։ Սիբիրում և Ռուսաստանի Հեռավոր Արևելքում գազար ավելի շատ են ավելացնում՝ ի տարբերություն Ռուսաստանի եվրոպական մասում պատրաստվող թթու կաղամբի բաղադրատոմսի։
Ճիշտ պատրաստված կաղամբի աղաջրի համը սուր թթու է, որից կշտանալն անհնար է։ Կաղամբը փափուկ չէ, ծորուն չէ, գույնը պարզ է։ Ձեռքով թթու դրված կաղամբիհամային որկաներն առավել զգալի են։ Թթու կաղամբի արտաքին տեսքն արդեն իսկ կարող է բավականին խոսուն լինել։ Ըստ տեսքի՝ կարելի է դատել՝ ինչ կարելի է ավելացնել կաղամբին՝ համային որակների ավելացման համար։ Թթու դրած կաղամբն օգտագործում են այնպիսի ուտեստներ պատրաստելիս, ինչպիսիք են՝ վինեգրետը և շչին։ Թթվեցման համար օգտագործվում է հատուկ ընտրված կաղամբ, որը պետք է ունենա մաքուր, հյութալի և սպիտակ թերեր, պետք է քաղած լինեն միայն ցրտահարությունից հետո. այսպիսի կաղամբը հեշտությամբ առնձնանում է իր քաղցրավուն համով։
Չնայած տարածված համոզմունքին՝ կարելի է պատրաստել թթու դրած կաղամբ՝ առանց աղ օգտագործելու։ Դրա համար կաղամբը թթվեցնելու համար նախատեսված տարայի մեջ դասավորում են կաղամբն ու կտրտած պտուղ-բանջարեղենը, լցնում մաքուր ջուր ապա դնում են ճնշաբեռը։ Սա ապացուցում է, որ կերակրի աղը (նատրիումի քլորիդը) չի մասնակցում ֆերմենտացիային (խմորմանը), այլ տվյալ դեպքում ծառայում է միայն րպես կոնսերվանտ։ Սակայն կաղամբը, որն այդ կերպ է պատրաստվում, չի պահպանվում այնքան երկար, որքան աղադիր կաղամբը, և տաք պայմաններում արդեն 1-2 շաբաթ անց կարող է բորբոսով ծածկվել։ Հարկ է նշել, որ աղի փոխարեն կարող են շերտերի միջև ավելացվել նաև համեմունքներ՝ սամիթի, չամանի, պղպեղի սերմեր։
Բաղադրություն
Թթու դրած կաղամբը հարուստ է A, B, C վիտամիններով։ Պահածոյացնող ազդեցություն են ունենում կերակրի աղը և կաթնաթթուն. վերջինս պայմանավորում է թթու կաղամբի բույրը, որը մոտ է թթու խնձորի հոտին։
Թթու կաղամբը հակացուցված է ստամոքսի խոցային հիվանդություն և տասներկումատնյա աղու խոցային հիվանդություն ունեցողներին :
Sauerkraut և շուկրուտ
Թթու դրած կաղամբն ազգային ուտեստ է համարվում Գերմանիայում և Ռուսաստանում։ Անգլերենում և ֆրանսերենում նույնիսկ կիրառվում է գերմաներեն «Sauerkraut» անվանման փոխառնությունը՝ «զաուերկրաուտ» («սաուրկրաուտ»՝ անգլերենում, և «շուկրուտ»՝ ֆրանսերենում, բառացի՝ «թթու կաղամբ»)։ Էլզասի խոհանոցում կա մի ուտեստ, որը կոչվում է շուկրուտ. բիգոսի տեսակ է, որը պատրաստվում է թթու դրած կաղամբից և խոզի մսից կամ ծովամթերքից։
Կիմչի
Կիմչին կորեական ավանդական ուտեստ է, որը ևս հանդիսանում է թթու կաղամբի տարատեսակ, միայն թե այս ուտեստը պատրաստելիս սովորաբար օգտագործում են ոչ թե սպիտակ կաղամբ, այլ պեկինյան կաղամբ, և գրեթե միշտ ավելացվում է բարկահամ կարմիր պղպեղ։
Արտաքին հղումներ
Կատեգորիա:Ռուսական խոհանոց Կատեգորիա:Գերմանական խոհանոց Կատեգորիա:Ուկրաինական խոհանոց Կատեգորիա:Կորեական խոհանոց
Չերետո Լանգե
Չերետո Լանգե (Cerretto Langhe), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 474 մարդ (2008 թվականի տվյալներով)։ Բնակչության խտությունը՝ 47 մարդ/կմ²։ Տարածքը՝ 10 կմ²։ Փոստային ինդեկս՝ 12050։ Հեռախոսային կոդ՝ 0173։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ
Անա Մարիա դել Ռիո
Կենսագրություն
Անա Մարիան գրականություն է սովորել Չիլիի կաթոլիկ համալսարանում և ավարտել է Ռայսի և Փիթսբուրգի համալսարանների ասպիրանտուրան։ Նրա աշխատանքները հրատարակվել են Չիլիում, Իսպանիայում, Արգենտինայում և ԱՄՆ-ում ։ Գրողի գրական դեբյուտը տեղի է ունեցել 1985 թվականին, իր «Entreparéntesis» գրքով։ 1986 թվականին հրատարակվել է Անա Մարիայի առաջին վեպը, որտեղ երևում է 1980-ականներին լատինաամերիկյան կանանց գրականության մեջ գերիշխող կանացի կողմնակալությանը։
Արտաքին հղումներ
Կատեգորիա:Չիլիացի գրողներ Կատեգորիա:Չիլիացի ֆեմինիստներ Կատեգորիա:Չիլիացի ակադեմիկոսներ
Երիբեկյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ
Ննջասենյակ Առլում
«Ննջասենյակ Առլում» (La Chambre à Arles; Slaapkamer te Arles), աշխարհահռչակ հոլանդացի նկարիչ Վինսենթ վան Գոգի երեք նույնանուն նկարները։ Նկարաշարը ստեղծվել է 1888–1889 թվականներն ընկած ժամանակահատվածում, Ֆրանսիայի Առլ քաղաքում։ Վան Գոգի հայտնի կտավներից է։ Նա պատկերել է Առլում գտնվող իր բնակարանի ննջասենյակը։ Նկարներից բացի, գոյություն ունեն նաև էսքիզների այլ տարբերակներ՝ պահպանված Թեո վան Գոգին և Պոլ Գոգենին գրված նամակներում։
Պատմություն
Վան Գոգի ննջասենյակը կազմված էր սովորական սոճե կահույքից և սեփական նկարներից։ Նկարում պատկերված են նկարչի մահճակալը, երկու աթոռ, փոքր սեղան, որին ապակյա շշեր են դրված, պատուհան, պատերին կախված նկարներ, սրբիչներ, հայելի և այլն։ Մահճակալի կողքի պատին կախված են բելգիական բանաստեղծ Էժեն Բոխի և զինվոր Պոլ Էժեն Միլլեյի դիմանկարները։
Նկարի առաջին տարբերակում Վան Գոգի ննջասենյակը պատկերված է վառ ու պայծառ գույներով։ Այս կտավում առանձնահատուկ տեղ են գրավում ոչ միայն հաստ վրձնահարվածներն, այլ նաև տարօրինակ տարածության ազդեցությունը։ Սենյակի ետևի պատը կարծես թեք է կանգնած։ Սակայն դա նկարչի սխալը չէ։ Նման տեսարանը հիմնված է փաստերի վրա։ Այդ պատը, համեմատված մյուս պատերի հետ, իսկապես ուղիղ չի եղել։ Եվս մեկ հետաքրքիր փաստ է երկու բարձերի առկայությունը։ Վան Գոգը միայնակ էր ապրում, բայց պարզ չէ, թե ինչու է մահճակալին մեկի փոխարեն երկու բարձ պատկերել։ Վարկած կա, որ նկարիչը միայնակությունը հուսահատեցնում էր նկարչին և այդ պատճառով է երկու բարձ պատկերել։
Նկարի տարբեր մասերում առարկաներն ուղիղ տեղադրված չեն, որովհետև վան Գոգը լիովին չէր հետևել կառուցման օրենքներին։ Սակայն նա դա արել է հատուկ նպատակով։ Իր եղբորը՝ Թեոյին ուղղված նամակներում նա գրում էր, որ սենյակի տեսքը դիտավորյալ է հարթ պատկերել։ Նկարում բացակայում են ստվերները, որպեսզի այն նման լինի ճապոնական փորագրության։ Սովորական դասավորվածությունն ու բաց գույներն ուղղակի և հարաբերական իմաստով պետք է արտահայտեին հանգստություն և քուն։
Առաջին տարբերակ
Վինսենթ վան Գոգը սկսեց աշխատել «Ննջասենյակ Առլում» նկարի, առաջին տարբերակի վրա՝ 1888 թվականի հոկտեմբերին, Առլում բնակվելու ընթացքում։ Նրա մտահղացումների բնութագիրն ու աշխատանքի ընթացքի մասին, էսկիզի հետ ուղարկվել էին վան Գոգի եղբորը՝ Թեոյին, իսկ ավելի ուշ, իր նկարիչ ընկերոջը՝ Պոլ Գոգենին։ Նկարի այս մի տարբերակում, պատի աջ կողմում, պատկերված են վան Գոգի մատնապատկերները. իր ընկերների՝ Էժեն Բոշի և Պոլ-Էժեն Միլլեյի դիմանկարները, նաև «Բեկորներ ու կաղնի» նկարը։
Երկրորդ տարբերակ
1889 թվականի ապրիլին, վան Գոգն ուղարկել էր նկարի առաջին տարբերակն, իր եղբորը՝ Թեոյին։ Վերջինս շատ էր ափսոսում, որ նկարը փոխադրման ժամանակ վնասվել էր։ Իր նամակում հայտնելով հիացմունքը վան Գոգի վերջին կտավների վերաբերյալ, Թեոն նաև խնդրել էր եղբորը, պատճենել նկարը։ 1889 թվականի սեպտեմբերին, ավարտուն եղավ երկրորդ տարբերակն ու վնասվածքից ուղղված առաջին տարբերակի հետ, ուղարկվեց Թեոյին։ Այս տարբերակում, պատի աջ կողմում, պատկերված են վան Գոգի մատնապատկերները. նկարչի ինքնանկարը և «Բեկորներ ու կաղնի» նկարը։ Երրորդ նկարի պատկերը հաստատված չէ։
Երրորդ տարբերակ
1889 թվականի ամռանը, Վան Գոգը որոշեց պատճեններ անել (նվազեցված կրկնություններ), իր կարծիքով ավելի հաջող աշխատանքներ, իր քրոջ և մոր համար։ «Ննջասենյակ Առլում» նկարն, այն կտավների այս շարքից էր, որն ավարտված էր 1889 թվականի սեպտեմբերի վերջին։
Ձմեռային սայլաշարքը ճանապարհին
«Ձմեռային սայլաշարքը ճանապարհին» (Зимний обоз в пути) կամ «Ոսկու քարավանը» (Караван золота), հայ ծովանկարիչ Հովհաննես Այվազովսկու նկարներից։ Հեղինակը կտավը վրձնել է 1857 թվականին։ Յուղաներկով կտավի չափերն են՝ 101 × 150 սմ։ Նկարի համար Այվազովսկուն շնորհել են Պատվավոր Լեգեոնի շքանշան։
Պատմություն
1857 թվականին, Հովհաննես Այվազովսկին, Փարիզում կայանալիք գեղարվեստական ցուցադրությանը մասնակցելու համար նկարների շարք է ստեղծում՝ «Ռուսաստանի հարստությունը» խորագրով։ Ցուցադրությունը կայացավ 1857 թվականին Փարիզյան սալոնում։ Շառլ Պերիեն այպես է նկարագրել կտավը. «…Ոսկով բեռնած սայլերն ուղևորվում են Սանկտ Պետերբուրգ Սիբիրի ձյուների ու սառույցների միջով» («…convois d’or se dirigeant vers Saint-Pétersbourg, à travers les neiges et les glaces de la Sibérie») :
Սմոլենսկի գեղարվեստի պատկերասրահում «Ձմեռային սայլաշարքը ճանապարհին» կտավը հայտնվել է 1920 թվականին Մոսկվայի հնագիտության ինստիտուտից։ Մինչ այդ նկարը պահվում էր Ռուսական աշխարհագրական ընկերության անդամ Ի. Դ. Բուլիչևի մոտ, որից հետո այն հայտնվում է ռուս ազնվական Մարիա Տենիշևայի հավաքածուում ։ Բուլիչևն այն գնել էր ցուցադրությունից հետո։
Նկարագիր
«Ձմեռային սայլաշարքը ճանապարհին» ստեղծագործությունում պատկերված է Արևելյան Սիբիրի բնությունը։ Նկարում հեղինակը վրձնել է առևտրական սայլաշարք, որը տեղաշարժվում է ձմեռային ճանապարհով։ Սայլաշարքը դուրս է գալիս հորիզոնի մառախուղից։ Ձիերը առաջին պլանում են։ Նրանք կանգնել են, կախել գլուխները։ Քուրք հագած տղամարդը քայլում է դեպի ջրհորը։ Նկարի անդորրը խախտում են ծառից թռչող թռչունները։ Թռիչքից ձյուն է թափվում ծառերի ճյուղերից։ Կոմպոզիցիան կառուցված է անկյունագծային, ինչն էլ ավելի է շեշտում տարածությունը։ Գունային ներկապնակում գերակշռում է սպիտակը։ Օգտագործվել են երկնագույնի, վարդագույնի, մարգարտագույնի նրբերանգներ։ Ջրհորի մոտի սառած ջուրը թափանցիկ կանաչավուն է։ Ծառերի ստվերը կապտավուն է։ Նկարի ներքևի աջ անկյունում Այվազովսկու ստորագրությունն է և տարեթիվը՝ Aivasowsky 1857:
Արտաքին հղումներ
Կատեգորիա:1857 նկարներ Կատեգորիա:Հովհաննես Այվազովսկու նկարներ Կատեգորիա:Սմոլենսկի գեղարվեստի պատկերասրահի նկարներ
Աղջիլար
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Քոլին Դոնել
Քոլին Դոնել (Colin Donnell, ), ամերիկացի դերասան, ով հայտնի է Թոմի Մերլինի դերով The CW-ի «Նետ» հեռուստասերիալում, Սքոթի Լոքհարթ դերով Showtime-ի «Սիրահարները» հեռուստասերիալում և Բժիշկ Քոնոր Ռոդսի դերով NBC-ի «Չիկագոյի բժիշկները» հեռուստասերիալում։
Վաղ կյանք և կրթություն
Դոնելը ծնվել է Միսսուրի նահանգի Սենթ Լուիս քաղաքում։ Եղել է կրտսերը երեք եղբայրների մեջ։ Նա ունի իռլանդական և ֆրանսիական ծագում։ Նա նվագել է կիթառ և հաճախել է երգի դասերի 17 տարեկան հասակում։ Դոնելը ավարտել է Ինդիանայի համալսարանը 2005 թվականին ։
Կարիերա
Դոնելը շրջագայել է երկրով այնպիսի մյուզիքլների համար, ինչպիսիք են «Մամա Միան» և «Չարը»։ Իր առաջին բեմական դերը նա կատարել է «Ջերսիի տղաները» մյուզիքլում։ Նա նաև խաղացել է «Հանդիպիր ինձ Սենթ Լուիսում», «Խելագարություն», «Ինչ էլ, որ պատահի» և այլ մյուզիքլներում։ Իր առաջին հեռուստատեսային դերը եղել է Մայք Ռեսքինի դերը «Պան Էմ» հեռուստասերիալում 2011 թվականին։ Այս դեբյուտը 2012 թվականին թույլ տվեց նրան ստանալ դեր «Նետ» հեռուստասերիալում, մարմնավորելով Թոմի Մերլինին ։
2015 թվականին Դոնելը ստանում է հիմնական դերերից մեկը NBC հեռուստաալիքի «Չիկագոյի բժիշկները» հեռուստասերիալում։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի երգիչներ Կատեգորիա:Ամերիկացի տղամարդ թատերական դերասաններ Կատեգորիա:Ինդիանայի համալսարանի շրջանավարտներ
Վարշավան գրոհելու մեդալ
Վարշավան գրոհելու մեդալ (Медаль «За взятие приступом Варшавы»), Ռուսական կայսրության պետական մրցանակ, որի ստեղծումը կապված է Լեհական թագավորության հետ։
Ընդհանուր տեղեկություններ
Վարշավան գրոհելու մեդալով պարգևատրում էին Վարշավան 1831 թվականի օգոստոսի 25-ին 26-ը գրոհած մասնակիցներին։ Վարշավան մի մասն էր կազմում լեհական թագավորության դեմ ապստամբությունից տուժածների շարքում։ Մեդալը ստեղծվել է Նիկոլայ II-ի հրամանով 1831 թվականի դեկտեմբերի 31-ին ։
Մեդալի նկարագրություն
Մեդալը պատրաստում էին արծաթից, 32, 22, 25 մմ տրամագիծով ։ Մեդալի երեսային կողմում պատկերված է Ռուսական կայսրության դրոշը, կենտրոնում պորֆիրան՝ թագադրված։ Պորֆիրայի գլխին Լեհաստանի դրոշն է։ Վերևի եզրին մակագրված է․ Հակառակ կողմում հորիզոնական դիրքով հինգ տեղով մակագրված է․
Ամբողջ երկայնանքով կապված է երկու դափնու տերև, միանցնելով ժապավենը։ Վերևում պատկերված է ուղղափառ խաչը ամբողջովին պայծառեցված  ։
Կրելու կարգ
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։ Ժապավենի գույնը՝ մութ կապույտ սև եղրերով ։
(7667) 1995 BL3
(7667) , աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 29-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Միջին հեռավորությունը Արեգակից կազմում է 3,009405 ա. մ., առավելագույնը մոտենում է 2,6719 ա. մ. հեռավորության վրա և հեռանում 3,3469 ա. մ. ։ Արեգակի շուրջ մեկ ամբողջական պտույտ է կատարում 1906,86 երկրային օրվա ընթացքում, իր ուղեծրով շարժվելով միջինում 0,188792 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,81° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Յոշիսադա Սիմիձուի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հուրափայլյալ
Հուրափայլյալը Հայկական տոմարի համաձայն, ցերեկվա 12 ժամերից իններորդի անունն է։
Դա օրվա այն պահն է, երբ Արեգակն ինչպես հուր փայլում, փայլատակում է երկնքում ։
Աղբյուր
Կատեգորիա:Հայկական տոմար
Ֆարգե
Ֆարգե (Farge), ոչ մեծ նավահանգիստ Գերմանիայում՝ Վեզեր գետի ափին։ Գտնվում է Բրեմեն քաղաքի շրջագծում։ Երկրորդ համաշխարհային պատերազմի ժամանակ Ֆարգեում կառուցվել է սուզանավերի խոշորագույն բազան Գերմանիայում, որը, շինարարությունը դեռ չավարտված, 1945 թվականի մարտի 27-ին ավերվել է բրիտանական ավիացիայի ռմբակոծության հետևանքով։ Աշխարհամարտի ժամանակ նավահանգստում է գտնվել նաև Նոյենգամմեի մասնաճյուղը հանդիսացող, թիվ 179 համակենտրոնացման ճամբարը ։ Կալանավորները, որոնց մեջ կային լեհեր, ֆրանսիացիներ, ռուսներ, գերմանացիներ, պահվել են նավթի ու գազի ստորգետնյա պահեստարաններում։ Նրանց հարկադրաբար աշխատեցրել են սուզանավերի գործարանի շինարարությունում, որտեղ հասցրել են գործածել շուրջ 500 հազար տոննա բետոն (կառույցը, որը նախքան ռմբակոծվելը պատրաստ է եղել 90 տոկոսով, պատերազմից հետո վերածվել է Գերմանիայի ռազմածովային ուժերի պահեստի)։
Արտաքին հղումներ
Կատեգորիա:Գերմանիայի նավահանգիստներ Կատեգորիա:Համակենտրոնացման ճամբարներ Կատեգորիա:Գերմանիայի բնակավայրեր
Ղարիբջանյանի պատմության և մշակույթի անշարժ հուշարձանների ցանկ (Շիրակի մարզ)
Այս հոդվածը ներկայացնում է Շիրակի մարզի Ղարիբջանյան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 2 հուշարձան (3 միավոր)։
Բուղդա (լեռ)
Բուղդա, լեռ Հայաստանի Սյունիքի մարզում, Զանգեզուրի լեռնաշղթայում, Աղադի գետի մոտակայքում ։
Ծանոթագրություններ
Կատեգորիա:Սյունիքի մարզի լեռներ
Սոմոսիեռա (Մադրիդ)
Սոմոսիեռա (Մադրիդ) (Somosierra (Madrid)), մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Բնակչությունը՝ 105 մարդ (2010 թվականի տվյալներով)։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Հորադիս (գետ)
Հորադիս, Կորադիզ, գետ Հայաստանի Վայոց ձորի մարզում։ Սկիզբ է առնում Վայքի լեռների հարավային լանջերից և Խնձորուտ գյուղում ձախից միախառնվում Ճահուկ գետին։ Երկարությունը 14 կմ է ։
Ծանոթագրություններ
Կատեգորիա:Վայոց ձորի մարզի գետեր Կատեգորիա:Ճահուկ գետի վտակներ
Թաղանթյալ
Թաղանթյալը Հայկական տոմարի համաձայն, ցերեկվա 12 ժամերից տասներորդի անունն է։
Այդպես է կոչվում ետկեսօրյա պահերից մեկը ։
Աղբյուր
Կատեգորիա:Հայկական տոմար
Աննա. 6-ից 18
'''Աննա. 6-ից 18''' (Анна: от 6 до 18), Նիկիտա Միխալկովի վավերագրական ֆիլմ-փորձը, որը նկարահանվել է 1980 թվականից և որի ստեղծումն ավարտվել է 1993 թվականին։ Ինքը` Աննան բազմիցս հայտարարել է, որ ֆիլմն իրեն բացարձակ դուր չի գալիս, բացատրելով դա նրանով, որ ինքն այն համարում է «իր սեփական կյանքի պատրաստուկ պատրաստելը» և «հոգու էքսհիբիցիոնիզմ» ։
Սյուժե
Կինոռեժիսորի դուստր Աննան 12 տարվա ընվացքում պատասխանում է իր հոր միևնույն հարցերին։ Աղջկա պատասխանները համապատասխանեցվում են այն տարիների հետ, որոնց ժամանակ նրան տրվել են հարցերը։ Աննայի պատասխանների պրիզմայով անցնում են բազմաթիվ կարևոր իրադարձություններ. Լ. Բրեժնևի, Յ. Անդրոպովի, Կ. Չեռնենկոյի մահը, վերակառուցումը և ԽՍՀՄ փլուզումը։
Տկղեմլովանա (Քարելի շրջան)
Տկղեմլովանա (ტყემლოვანა), գյուղ Վրաստանում։ Գտնվում է Շիդա Քարթլի մարզի Քարելի շրջանում ։
Դիրք
Գտնվում է ծովի մակարդակից 1030 մետր բարձրության վրա։ Շրջկենտրոն Քարելից հեռու է 36 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քարելի շրջան
Նովոլակսկոե (գյուղ, Նովոլակսկի շրջան)
Նովոլակսկոե (Новолакское, Банай-Эвл, Цуссалак), գյուղ Ռուսաստանի Դաղստան հանրապետության Նովոլակսկի շրջանի կազմում։
Բնակչությունը 2010 թվականին գրանցված տվյալներով կազմում էր 5951 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Դաղստան հանրապետության Նովոլակսկի շրջանի բնակավայրեր
Տիսովեց (գյուղ, Ստորոժինեցի շրջան)
Տիսովեց (Тисовець), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Տիսովեց գյուղում բնակվում էր 3 556 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Ստորոժինեցի շրջանի բնակավայրեր Կատեգորիա:Ուկրաինայի գյուղեր
Աբսորբում
Աբսորբում ( - կլանում, - կլանում եմ), հեղուկի կամ պինդ մարմնի կողմից գազի կամ հեղուկում լուծված նյութի կլանումը, երբ այն ի տարբերություն ադսորբման տեղի է ունենում կլանիչի՝ աբսորբենտի ամբողջ ծավալով։
Աբսորբումը սորբման մասնավոր դեպք է, կարող է ուղեկցվել քիմիական փոխազդեցությամբ։ Կիրառվում է գազերը բաժանելու, ջրազրկելու, հեղուկներով կլանելու, հեղուկները մաքրելու համար և այլն։ Կարևոր է ածխաջրածինների բաժանումը ընտրողական աբսորբման միջոցով։ Կենսաքիմիական բազմաթիվ երևույթներ ընթանում են Աբսորբումի շնորհիվ։
Աբսբորբումը նաև էլեկտրամագնիսական և առաձգական տատանումների էներգիայի կլանում է։
Կատեգորիա:Ֆիզիկական էֆեկտներ և երևույթներ Կատեգորիա:Ֆիզիկական քիմիա
Մարսի արբանյակներ
Մարս մոլորակը ունի երկու բնական արբանյակ։ Ֆոբոս (φόβος «վախ») և Դեյմոս (δείμος «սարսափ»).
Երկու արբանյակներն էլ պտտվում են իրենց առանցքի շուրջ նույն ժամանակում, որքան և Մարսի շուրջ, այդ պատճառով, նրանք միշտ շրջված են դեպի մոլորակը նույն կողմով։ Մարսի մակընթացային ազդեցությունը անընդհատ դանդաղեցնում է Ֆոբոսի շարժումը, և ի վերջո կհանգեցնի արբանյակի անկմանը մոլորակի վրա։ Իսկ Դեյմոսը հակառակը հեռանում է Մարսի ուղեծրից։
Երկու արբանյակն էլ ունեն էլիպսոիդային ձև, Ֆոբոսը (26,6×22,2×18,6 կմ) մի փոքր մեծ է Դեյմոսից (15×12,2×10,4 կմ)։ Դեյմոսի մակերեսը ավելի հարթ է, այն բանի հաշվին, որ խառնարանների մեծ մասը ծածկված է մանրահատիկ նյութով։ Ամենայն հավանականությամբ Ֆոբոսի դեպքում, որը ավելի մոտ է մոլորակին և ավելի ծանր է, երկնաքարերի հարվածների հետևանքով արտանետված մասնիկները կամ հարվածել են Ֆոբոսի մակերևույթին, կամ ընկել են Մարսի վրա, իսկ Դեյմոսի դեպքում այդ մասնիկները մնացել են արբանյակի ուղեծրում և ժամանակի հետ նստել են մակերևույթի վրա, թաքցնելով ռելիեֆի անհարթությունները։
Հետազոտություններ
1894 թվականին Ա․ Բելոպոլսկին և 1896 թվականին Ս․ Կոստինսկին ստացան Դեյմոսի լուսանկարները, իսկ 1909 թվականի մեծ դիմակայության ժամանակ Ս․ Կոստինսկին ստացավ հստակ լուսանկարներ Ֆոբոսի և Դեյմոսի մասին։ 1911 թվականին Գ․ Ստրյուվն առաջարկել է Մարս մոլորակի արբանյակների շարժման առաջին տեսանյութը։
Արտաքին հղումներ
Կատեգորիա:Մարսի արբանյակներ
Գերան (երկաթուղային կայարան)
Գերան երկաթուղային կայարան Ելիզավետպոլի նահանգի Ելիզավետպոլի գավառում։ Ելիզավետպոլ քաղաքից 32 կմ հյուսիս-արևելք։ Գտնվում է Բաքու-Թիֆլիս երկաթուղու վրա, համանուն գյուղի մոտ ։
Ծանոթագրություններ
Կատեգորիա:Ադրբեջանի երկաթուղային կայարաններ
Սուրբ Մեսրոպ եկեղեցի (Ռաշթ)
Պատմություն
Ռաշթ քաղաքում հայերի հաստատման մասին առաջին տեղեկությունները 17-րդ դարի են. հայեր սկսել են այստեղ հաստատվել շահ Աբբաս I Սեֆիի կազմակերպած բռնագաղթի հետևանքով։ Հայերի առավել մեծ խմբեր այստեղ հաստատվում են 19-րդ դարի կեսերին, երբ Կասպից ծովը դառնում է առևտրական կարևոր հանգույց Ռուսական կայսրության և շահական Իրանի միջև ։ Սուրբ Մեսրոպ եկեղեցու շինարարական աշխատանքները սկսում են 1872, ավարտվում 1879 թվականին։ Գրիգորիս արքեպիսկոպոսն այն օծել է ինը տարի անց՝ հունիսի 31-ին։ 1920 թվականին Ռաշթի շուկայի հրդեհի հետևանքով ոչնչացել է։
Հայերն ակտիվ մասնակցություն են ունենում Իրանի սահմանադրական հեղափոխության տարիներին (1905-1911) ։ Նոր հաստատված հայերը ցանկանում են վերանորոգել եկեղեցին, բայց ավելի ուշ որոշում են կառուցել նորը ։ Եկեղեցու շինարարությունը սկսել է 1954 թվականին, օծվել է 1966 թվականի օգոստոսի 14-ին՝ Արտակ արքեպիսկոպոս Մանուկյանի ձեռամբ ։
2016 թվականին սուրբ Մեսրոպ եկեղեցի է այցելել ՀՀ դեսպան Արտաշես Թումանյանը, պարբերաբար այստեղ և Էնզելիի սուրբ Աստվածածին եկեղեցի ուխտագնացությունների է մեկնում Թեհրանի թեմի առաջնորդ Սեպուհ արքեպիսկոպոս Սարգսեանը ։
Ճարտարապետություն
Սուրբ Մեսրոպն ունի երկու գմբեթ։ Զանգակատունը գտնվում է արևելյան կողմում։ Գլխավոր գմբեթի պատուհանները տասներկուսն են։ Ներսում դրված են Մարիամ Աստվածածնի, Հիսուս Քրիստոսի նկարները։
Ծանոթագրություններ
Մեսրոպ Մեսրոպ Մեսրոպ
Ralf Ringer
Ralf Ringer (նախկին անվանումը՝ «Բելկա առևտրի տուն»), ռուսական ընկերություն՝ մասնագիտացված տղամարդկանց, կանանց և մանկական կոշիկների արտադրության ու վաճառքի վրա՝ «Ralf Ringer» և «Piranha» ապրանքանիշերի ներքո։ Արտադրական հզորությունները տեղակայված են Մոսկվայում, Զարայսկում և Վլադիմիրում ։ Աշխատակազմի թիվը կազմում է ավելի քան 1500 աշխատակից։
Ralf Ringer ընկերությունը ստեղծվել է Անդրեյ Բերեժնու կողմից, որը 1993 թվականից սկսած իրականցրել է կոշիկի ներմուծումը Հնդկաստանից ։ Արտադրությունը տեղակայված էր «Բուրևեստնիկ» գործարանի տարածքում, որի արտադրական ակտիվները հետագայում գնվել են։ 2004 թվականին արտադրության ծավալը կազմել է 1 միլիոն զույգ կոշիկ տարվա կտրվածքով։ 2005 թվականին գործարան բացվեց Վլադիմիրում, իսկ 2006 թվականին՝ Զարայսկում  ։
Բացի կոշիկի արտադրությունից ընկերությունը զբաղվում է կոշիկի արտադրության համար սարքավորումների արտադրությամբ, ինչպես նաև կոշիկի սարքավորումների վերանորոգմամբ և վերականգնմամբ։
2011 թվականին ընկերությունը մասնագիտանալով միջին ցածր և միջին գնային սեգմենտի կոշիկի վրա, Ageis Media վարկանիշով զբաղեցրել է երկրորդ հորիզոնականը ՝ ըստ գովազդային բյուջեի չափի՝ կոշիկի բրենդների շարքում։ Բրենդի ծախսերը 1 տարում կազմում էին 6 միլիոն դոլար։ Comcon  ընկերության տվյալներով բրենդի ճանաչելիությունը ռուսական բրենդների շրջանակում 2011 թվականի առաջին կիսամյակում կազմել է 2,1% ։ Կաշվեգործների և կոշկակարների ռուսական միության տվյալներով 2010-2012 թվականներին Ralf Ringer ընկերությունը դարձել է միակ ընկերությունն ռուսական խոշորագույն արտադրողների շարքում, որը կարողացել է մեծացնել արտադրության ծավալները 40%-ով՝ 1 միլիոնից դառնալով 1,4 միլիոն զույգ ։
2007 թվականի համար ընկերությունը նախատեսել է մոտ 60 խանութներ ։ 2019 թվականի համար նախատեսել է մոտ 1700 առևտրի կետեր, ներառյալ մոտ 150 սեփական մանրածախ խանութներ։ Տարվա կտրվածքով արտադրանքի թողարկումը հասել է 2 միլիոն զույգի ։
Տարբեր արտադրողների կողմից տղամարդկանց կոշիկի արտադրության փորձաքննությունը, որն անց է կացվել 2017 թվականին սպառողական ապրանքների որակի մոնիթորինգի ռուսական ազգային համակարգի կողմից, անվանել է Ralf Ringer տղամարդկանց կոշիկներն ամենաթեթև, բայց նշել է ցածր որակի պաստառը, որը մաշվում և գունաթափվում է։ Բարձրորակ կոշիկի ցանկում Ralf Ringer-ն այս հետազոտության արդյունքում չի հայտնվել ։
Ralf Ringer ընկերությունը Ռուսաստանում տարածված փորձն է՝ տեղական ապրանքի արտադրման համար օգտագործել բրենդեր, որոնք ունեն արտասահմանյան արտադրանքի տեսք ։ 2007 թվականին ռուսական մաքսայինը ձերբակալել է կեղծված մի խմբաքանակ արտադրանք Ralf Ringer բրենդի անվան ներքո, որն արտադրված էր Չինստանում ։
2002 թվականին ընկերությունը արժանացել է Տարվա ապրանքանիշ/EFFIE (բրոնզե) մրցանակին «փոքր բյուջետային նախագիծ» անվանակարգում, իսկ 2004 թվականին զբաղեցրել է առաջին տեղը «Հագուստ և Կոշիկ» անվանակարգում ։